《俞荪墅示以杂兴四首乃用危骊塘所次唐子西韵》
宋代·陈著

小小山前屋，深深竹里门。
艰关谙世梦，宽绰养天根。
趣涉诗书圃，名归耕钓村。
日长无一事，笑诺子孙繁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。